ועדת העבודה, הרווחה והבריאות, כנסת 16, פרוטוקול מספר 376, 2005-03-08 12:30

שאול יהלום: בוקר טוב, אני מתכבד לפתוח את ישיבת ועדת העבודה הרווחה והבריאות בחוב כלפי מה שהטילו עלינו מוועדת הכנסת בנושא חוק המדיניות הכלכלית הידוע כחוק ההסדרים.

שאול יהלום: האם גברתי היועצת המשפטית מוכנה להציג את מה שמבקשים מאתנו.

ג'ודי וסרמן: ברשותך אדוני היושב ראש אני אלך צעד אחד אחורה ואסביר את המצב שהיה קיים בעבר, מה קיים היום בחוק ומה רוצים לעשות.

ג'ודי וסרמן: עד לתכנית הכלכלית ביולי 2003 היה פטור מדמי ביטוח בריאות לקבוצות אוכלוסייה מאד מצומצמות, בניהם עקרת בית, זאת אומרת אישה נשואה שלא עובדת מחוץ למשק ביתה, וגם למבוטחים שטרם מלאו להם 18 וקבוצה נוספת קטנה של מבוטחים.

ג'ודי וסרמן: בחוק המדיניות הכלכלית ביולי 2003 ביטלו את הפטור הגורף מדמי ביטוח בריאות ממלכתי לעקרת הבית וחייבו חלק מעקרות הבית לשלם תשלום ביטוח בריאות בסכום של 70 ₪.

ג'ודי וסרמן: מה שמונח היום בפני הוועדה זה שוב תיקון לאותו סעיף 14 , סעיף קטן (ז), שבעצם מחזיר את המצב לקדמותו וקובע פטור גורף לכל הנשים שלא עובדות מחוץ למשק ביתן, אותן עקרות בית.

ג'ודי וסרמן: לגבי סכום החיוב של ה- 70 ₪, שאני מבינה שעד עכשיו לא גבו אותם בפועל כי יש קשיים מעשיים לעשות את זה, האוצר הבין לאחר שנה וחצי שזה לא בר ביצוע והציע לבטל את זה.

שאול יהלום: יש מישהו שמתנגד לתיקון?

רביב סובל: רק להשלמת התמונה, בוועדת הכספים נדון סעיף מקביל לסעיף הזה שבו מבטלים נקודת זיכוי לעובד שאשתו אינה עובדת, קרי, עקרת בית, ובעצם המשאבים שהיו אמורים להיגבות על ידי הביטוח לאומי דרך הסעיף הזה, ייגבו על ידי ביטול אותה נקודת זיכוי, כך שסך תקציב המדינה - - -

שאול יהלום: אם לא נאשר את זה לא ייקחו את הנקודה הזו?

רביב סובל: זו שאלה טובה.

שאול יהלום: איפה משפחה מפסידה יותר?

רביב סובל: השאלה אם גבו בפועל או לא.

ורד שהרבני: העלינו את הבעיות היישומיות של הסעיף הזה וזה הוסכם גם במסגרות של דיונים קודמים בוועדה שיש בעיה מאד קשה ביישום.

ניסן סלומינסקי: אולי עדיף להשאיר את המצב הזה בגלל חוסר היכולת לגבות במקום לפגוע במשפחות.

יגאל יאסינוב: האם זה לא בעצם תיקון שלא עוזר ובמקום לעזור הוא נותן אפשרות לגרוע, אבל בכל זאת אני מציע שנאשר את זה ונפעל בכל הכוח שבוועדת הכספים הסעיף ההוא לא יתקבל.

שאול יהלום: מי בעד אישור הצעת התיקון?

שאול יהלום: בעד: 3 נגד: אין נמנעים: אין הצעת תיקון החוק אושרה.

שאול יהלום: תודה לכולם הישיבה נעולה.